google/wiki40b huggingface dataset:
Sergius III

Sergius III (født rundt 860 i Roma, død 14. april 911 i Roma), var pave fra den 29. januar 904 til sin død.

Bakgrunn

Sergius tilhørte den romerske adel og var sønn av en mann ved navn Benedictus. Han ble en sterk motstander til pave Formosus; hans parti var ikke særskilt fremgangsrikt, og om det skulle ha fantes brev eller andre dokumenter fra hans tilhengere har de ikke blitt bevart for ettertiden. Av den grunn kommer størstedelen av vår kunnskap om Sergius fra hans fiender.

Biskop

Hos en av disse fiender finnes opplysningen at Formosus viet Sergius til biskop av Caere slik at hans muligheter til å bli biskop av Roma minsket. Etter pave Formosus død virker det som om han hadde sluttet å virke som biskop. Han stilte som pavekandidat i 898. Da han mislyktes i å bli valgt, trakk han seg tilbake, tydelig til Alberic, greve av Spoleto.

Pave

Romerne ble fylt av avsky da motpaven Christoforus inntok pavestolen med vold, og kastet ham i fengsel. De bød Sergius å ta hans plass. Sergius erklærte straks Formosus' vigsler for ugyldige; men ryktene om at han skulle ha tatt livet av to forgjengere, om den utenomekteskapelige relasjonen med Marozia og om at han skulle ha fått en sønn med henne som senere ble pave Johannes XI, tilbakevises av Catholic Encyclopedia med argumentet at samtidige omdømmer fra respekterte personer om ham ikke stemmer med dette bildet; andre kilder tar disse opplysningerne for å være sanne, enten alle eller noen av dem. 
Pave Sergius beskyttet erkebiskop Johannes av Ravenna mot greven av Istria, og bekreftet flere etableringer av bispeseter i England. Ettersom han bestred hva katolikker mener å være feilslutninger innen den gresk-ortodokse kirke, ble hans navn strøket fra diptykene i Konstantinopel, men han var klok nok til å godkjenne keiser Leo VIs fjerde ekteskap.
Sergius totalrenoverte Lateranbasilikaen som var blitt ødelagt eller sterkt skadet i et jordskjelv i 897 og ble begravd i Peterskirken.
Ombilin kraftverk

Ombilin kraftverk er et varmekraftverk i regionen Vest-Sumatra i Indonesia. Det har en installert produksjonskapasitet på 200 MW fordelt på 2 like store blokker / turbiner. Operatør er PT Java Power Co.
Anlegget ble utbygd i årene 1993–1997. Brenselstypen er brunkull (lignitt) og råolje.
Selskapsformer i Italia

Selskapsformer i Italia er delt inn i to grupper, società di persone («personlige foretak»), og società di capitali («kapitalforetak»). Disse er igjen delt inn i ytterligere former.
Daniele da Volterra

Biografi

Daniele Ricciarelli ble født i Volterra (i dagens Toscana). Som gutt studerte han først med kunstnerne Il Sodoma og Baldassare Peruzzi fra Siena, men han ble ikke godt mottatt og forlot dem. Det virker som han fulgte Baldassare Peruzzi til Roma i 1535, og hjalp med å male fresker i Palazzo Massimo alle Colonne. Han ble så læregutt til Perin del Vaga.
Fra 1538 til 1541 hjalp han Perin med å male fresker i villaen til kardinal Trivuzio i Salone, i Massimi-kapellet i Trinità dei Monti, og korsfestelse-kapellet i San Marcello al Corso. Han fikk oppdrag å male en frise i hovedsalongen i Palazzo Massimo alle Colonne, med livet til Fabius Maximus som motiv.
I Roma startet han også å arbeide i sirkelen rundt Michelangelo og de ble venner. Michelangelo brukte sin innflytelse hos pave Paul III til å sikre Daniele oppdrag og stillingen som bestyrer over verkene i Vatikanet, som han hadde inntil pavens død. Michelangelo skaffet også skisser som Daniele baserte noen av sine malerier, spesielt hans serie av fresker i Orsini-kapellet i 
Santissima Trinità dei Monti, i forbindelse med oppdraget Daniele fikk i desember 1541.
Seinere fikk Daniele oppdraget av Paul III med å fullføre dekorasjonen av Sala Regia. Da paven døde i 1549 mistet han bestyrer-stillingen og pensjonen han hadde rett på. Han viet seg så hovedsakelig til å skape skulpturer.
Han døde i Roma i 1566. Ifølge Danieles testamente, var marmorkneet til det manglende venstre beinet til Kristusskikkelsen fra Michelangelos Pietà Bandini i hans besittelse da han døde. Blant hans elever var Giulio Mazzoni fra Piacenza.
Ed Schafer

Bakgrunn

Edward Schafer tok i 1969 eksamen i bedriftsøkonomi ved University of North Dakota, og tok deretter en mastergrad i samme fag fra University of Denver. Han begynte deretter i farens bedrift Gold Seal Company i NOrd-Dakota. Han hadde her ulike oppgaver, og ble ttil slutt bedriftens øverste ledeer i årene 1978 til 1985.

Politisk virke

Han ble valgt til guvernør i 1992, og gjenvalgt i 1996. Under hans guvernørtid hadde staten en sterk økonomisk vekst, med en 10 % økning i sysselsetningen og rekordlav arbeidsløshet, samtidig som antallet offentlige ansatte ble redusert. Det ble også en økning i midlene til skolevesenet og eldreomsorgen. Han søkte ikke gjenvalg i 2000.
Etter guvernørtiden hadde han ulike rådgiveroppgaver, fra 2002 sivil rådgiver for Hærministeren, og for andre konservative politiske interessegrupper, som Americans for Prosperity og North Dakota Taxpayers' Association.
I oktober 2007 ble han nominert av George W. Bush til å ble jordbruksminister, og han ble godkjent 28. januar 2008. Høringen skulle egentlig ha vært 30. januar, men ble fremsyndet av Nord-Dakotas senator, demokraten Kent Conrad slik at Schafer kunne være tilstede under State of the Union som regjeringsmedlem.

Midlertidig president ved University of North Dakota

Den tidligere presidenten ved University of North Dakota, Robert Kelley kunngjorde at han ville gå av med pensjon ved utgangen av 2015, og gikk formelt av 14. januar 2016. Samme dag ble Schafer innsatt som midlertidig president ved universitetet, en oppgave han tok på seg etter litt nøling.
15, mars 2016 ble det kunngjort at Mark Kennedy var ansatt som ny president, og at han vil tiltre ikke senere enn 1. juni 2016.
Hamimelon

Hamimelon (kinesisk: 哈密瓜; pinyin: Hāmì guā) er en type melon som opprinnewlig stammer fra Hami i regionen Xinjiang i Kina.  
Utsiden er generelt hvit som går mot rosa eller gul mot grønn. Innsiden er søt og frisk.
Iru kraftverk

Iru kraftverk er et oljekraftverk ombygd til gasskraftverk, beliggende i den lille bykommunen Maardu sør for Viimsi - like øst for Tallinn og sørvest for havneområdet Muuga i det nordlige Estland. Det leverer kraft og fjernvarme. Kraftverket har en installert produksjonskapasitet på 460-480 MW. Årsproduksjonen er i gjennomsnitt drøye 1,2 TWh, av dette er om lag 750 GWh fjernvarme og 450 GWh elektrisitet. 
Anlegget stod ferdig i 1978. Brenselkilden er opprinnelig tungolje utvinnet fra oljeskifer vest for Narva-elva, men med stadig mer fyring med naturgass siden 1993 og lettolje siden 2004. Totalkonsumet årlig er om lag 240 000 tonn naturgass og 50 tonn lettolje. Tungoljefyringen ble redusert fra ca. 330 000 tonn på 1980-tallet til ca. 100 000 tonn på 1990-tallet, og er helt utfaset fra 2003.
Gordon Goodwin's Big Phat Band

Gordon Goodwin's Big Phat Band også bare kalt The Big Phat Band er et 18-manns jazz-ensemble med base i California ledet av Gordon Goodwin. Goodwin komponerer det meste, og arrangerer alt av gruppens materiale. Han spiller også piano og tenorsaksofon. Selv om bandet har en liknende instrumentering som de tradisjonelle storbandene fra 1930- og 40-tallet, har bandet et meget samtidig uttrykk. Drivende rytmer, rask, nesten avsindig tempo er sterkt fremtredende og mindre vekt er lagt på melodiske linjer og ekstrem virtuositet. Bandet bruker sjelden vokalister, de tilpasser heller ikke materialet sitt for å akkompagnere dansing. Bandet ble dannet i 2000, og innbefatter mange av Los Angeles' mest hyllede studiomusikere og har til nå sluppet fire album på Silverline Records.
Khimta-demningen

Khimta-demningen er en demning med et vannkraftverk i Nepal. Anlegget har 60 MW installert produksjonskapasitet. Demningen stod ferdig i 2000 etter fire års byggearbeider, og årsproduksjonen er 350 GWh (0,35 TWh).
Erlang (programmeringsspråk)

Kodeeksempel

Et standard «Hello, world» program kan skrives slik:
-module(hello).-export([hello_world/0]).hello_world() -> io:fwrite("hello, world\n").
Stuping under Asialekene 1966

Stuping under Asialekene 1966. Stuping var en av flere sporter under de femte Asialekene som ble arrangert i Bangkok i Thailand. Det var femte gangen som stuping var med på programmet i Asialekene. Stupkonkurransene ble avviklet i perioden 13. til 16. desember 1966. Det var fire øvelser, 3 meter sviktstup og 10 meter tårnstup for både damer og menn . Japan ble beste nasjon, de vant alle fire gullmedaljene.
Bioingeniør

Utdanning og autorisasjon i Norge

Bioingeniørutdanningen er en 3-årig universitetsutdanning som fører fram til en bachelorgrad. Bachelor i Bioingeniørfag tilbys ved syv av landets høgskoler eller universitet. Formålet med utdanningen er å kvalifisere studentene for arbeid i de medisinske laboratoriene. Bioingeniører er autorisert som helsepersonell med hjemmel i helsepersonelloven. Autorisasjon utstedes av Statens autorisasjonskontor for helsepersonell (SAFH). Personer med utdanning fra utlandet må også søke SAFH om autorisasjon. 
Flere høgskoler og universitet tilbyr mastergradutdanning til bioingeniører. I tillegg holder Bioingeniørfaglig institutt (BFI) kurs og etterutdanningstilbud for bioingeniører. Spesialistgodkjenning for bioingeniører er en ordning basert på nasjonale retningslinjer og gir kompetanse uavhengig av arbeidssted.

Bioingeniørfaglig institutt (BFI)

Bioingeniørfaglig institutt (BFI) er en selvstendig faglig enhet NITO, og ledes av et fagstyre som er valgt av medlemmene ved direkte valg. BFI skal ivareta bioingeniørenes fag- og profesjonsinteresser, og instituttets prioriterte arbeidsområder skal gjenspeile utviklingen innen bioingeniørfaget. BFI har som ambisjon å være med på å forme samfunnets helse- og omsorgspolitikk og arbeider aktivt med å synliggjøre bioingeniørens kompetanse og rolle i norsk helsevesen. Instituttet eier og gir ut det vitenskapelige tidsskriftet Bioingeniøren.
Sechurarev

Beskrivelse

Sechurareven, som har fått navnet sitt etter Sechuraørkenen i Peru, er den minste av de søramerikanske revene. Den ligner grå pampasrev, men har en mer kremfarget og lysere underside. Den har et lite hode og relativt lange ører (som ugjør 2/3 av hodets lengde). Ansiktet er grått og har rødbrune ringer rundt øynene. Ørene er rødbrune på baksiden. Lemene er rødbrune på den nedesrte delen. Det mørke snutepartiet kan ha lysgrå behåring rundt leppene. Av og till kan den ha en mørkere stripe langs ryggsøylen.
Sechurareven veier omkring 3 kg og har en kroppslengde på ca. 53-59 cm. Halen utgjør omkring 25 cm.

Utbredelse og habitat

Sechurareven er utbredt fra det sørlige Ecuador til det nordlige Peru. Den foretrekker gressland, semiørken og tørre skoger.

Atferd

Sechurarev regnes som nattaktiv og er altetende. Den tilbringer dagen hvilende i et hi gravd ut i bakken. Valpene fødes i oktober-november, men ellers er ingen ting kjent om denne revens reproduksjonsatferd. Den spiser små virveldyr og kadavre når den kommer over det, men lever ofte på frøspirer og ulike biller. Også insekter, skorpioner, gresshopper og mus tar del i dietten.
Ivans barndom

Innflytelse

En rekke filmskapere som Ingmar Bergman, Sergej Parajanov og Krzysztof Kieślowski roste filmen og nevnte den som en innflytelse for sitt eget arbeide.
Sivaganga (distrikt)

Demografi

Ved folketellingen i 2011 var det 1 341 250 innbyggere i distriktet, mot 1 155 356 i 2001. Den urbane befolkningen utgjør 30,99 % av befolkningen.
Barn i alderen 0 til 6 år utgjorde 9,52 % i 2011 mot 11,50 % i 2001. Antallet jenter i den alderen per tusen gutter er 961 i 2011 mot 952 i 2001.
George Beauchamp

Biografi

Beauchamp spilte fiolin og lapsteelgitar. I 1920-årene eksperimenterte han med resonatorgitarer, elektriske gitarer, elektriske fioliner, lapsteelgitarer og forsterkere. I 1931 slo han seg sammen med Paul Barth og Adolph Rickenbaher og formet Ro-Pat-In Corporation, senere kjent som Rickenbacker. Firmaet spesialiserte seg i elektrifisering av strengeinstrumenter.
Kistefoss St. Gallen Masterclass Scholarship (KSMS)

Kistefos St.Gallen Masterclass Scholarship (KSMS) er et stipend for norske studenter som vil ta en mastergrad ved et av Europas ledende studiesteder for økonomi og administrasjon, University of St. Gallen (HSG).
Stipendet finansieres av Kistefos AS. Det deles ut 4 stipendier per år basert på stipendkomiteens vurderinger.
I utgangspunktet er den naturlige søker til dette stipendet studenter som har en Bachelor grad fra Handelshøyskolen i Bergen eller BI i Oslo, men søkere med annen bakgrunn er velkommen til å søke. For å være kvalifisert må man ha godkjent opptak ved universitetet i St. Gallen.
Universitetet i St. Gallen (HSG) ble i 2016 igjen (på 5 år på rad) kåret av Financial Times til beste Master programm innen management.
HSG Campus er et internasjonalt berømt anlegg som rager over den vakre middelalderbyen og med utsikt mot Alpene. Bygget ble fredet samme dag som det ble åpnet på grunn av sin banebrytende moderne arkitektur. Campus som kunstutstilling, er på høyde med mange museer i Europa.
Lay-demningen

Lay-demningen er en demning med vannkraftverk (tradisjonelt elvekraftverk) på ei sideelv til Coosa River, i Chilton County, delstaten Alabama i USA. Det har en installert produksjonskapasitet på 177 MW, fordelt på seks turbiner.
Stanse

Nibler

En nibler er en større maskin med en revolver/turret som holder mange verktøy (mange funksjoner/typer slag). De nyere er CNC-styrt, og bearbeider hele plater. Disse maskinene programmeres på forhånd og kan utføre flere tusen slag i minuttet. De vanligste typer niblere har presskraft fra 20-60 tonn og bearbeider plater på opptil 2000x4000 mm med en tykkelse på sjelden mer enn 10 mm. Kombimaskiner har blitt mer aktuelt med årene, hvor maskinen også utfører laserskjæring kombinert med stansing/nibling. Platene holdes fast i klemmer på arbeidsbordet og hele bordet flyttes til aktuell posisjon hvor hammeren slår verktøyet igjennom platen. Maskinen jobber ut ifra et program, som blant annet må inneholde x-, y-, c- og t-akse.

x = Lengdegrad

y = Breddegrad

c = Vinkelen / vridningen på verktøyet

t = Verktøy ID / verktøystasjon
Programmer/produkter tegnes ofte først ved hjelp av datamaskiner i et CAD-program og konverteres til en NC-fil (numerical control) som maskinen leser.
Maskinene passer godt til serieproduksjon og er forholdsvis billig i drift. En moderne nibler kan utføre jobber med en presisjon på flere hundredels millimeter.

Eksenterpresser

En eksenterpresse er en singel stansemaskin som oftest bare har et formål, eller en type verktøy. Disse har som regel meget høy presskraft (opptil 1 000 tonn) og kan utforme hele produkter på et slag ut fra et arbeidsstykke, eksempelvis et badekar eller en vask i metall.
Algeries riksvåpen

Algeries riksvåpen ble tatt i bruk 1. november 1976. Det viser øverst en soloppgang over et fjell. I midten Fatimas hånd, innrammet av symboler på jordbruk og industri. Nederst det muslimske «stjerne og halvmåne»-symbolet, som en også finner på Algeries flagg. Nederst til høyre en stemmeurne. Den arabiske skriften rundt gir det fulle navnet på landet الجمهورية الجزائرية.
Reiji Okazaki

Liv og virke

Reiji Okazaki fullførte sine studier i 1953 ved Universitetet i Nagoya. Der traff han Tsuneko, som han giftet seg med i mai 1956. I 1960 fikk han og ektefellen Fulbright-stipend til studier ved University of Washington, og de fortsatte senere ved Stanford University. Fra 1963 var han professor ved denne sin alma mater. Han døde av leukemi, muligens forårsake av den stråling han ble utsatt idet han oppholdt seg i Nagasaki da byen ble utsatt for atombombeangrep i 1945.
Oppdagelsen av de navnte tragmenter fant sted i 1968 ved bruken av radioaktive nukleotider for et kort tidsrom av replikasjonen. Deretter ble trådene anskilt, og det liot seg gjøre å markere isolert de nye trådene. Det kunne da observeres at det var oppstått én lang tråd, og mange mindre (ca. 1.000 nukleotider lange) stykker. Dermed var det bevist at den ene tråden fra replikasjonsgaffelen ble gjort komplett direkte, mens den andre tråden ble komplettert på en annen måte - med mindre stykker, og dette betinget av retningsorienteringen av de involverte enzymer. Først helt til sist ble stykkene fuget sammen ven en ligase til én gjennomgående tråd. Man skjelner mellom en kontinuerlig (ledende) og en diskontinuerlig tråd.
Reiji Okazaki motto i 1970 asahi-prisent.
Institutt for offentlig rett

Institutt for offentlig rett (IOR) er en underenhet av Det juridiske fakultet ved Universitetet i Oslo. Instituttet ble etablert i 1957.
Instituttet ledes av professor Ulf Stridbeck, med professor Inger Johanne Sand som nestleder. Deres valgperiode varer ut 2017. Instituttets administrasjon ledes av en kontorsjef.
Institutt for offentlig retts hovedbygning siden 1994 er Domus Bibliotheca på Universitetsplassen i Oslo sentrum. Bygningen fra 1852 er av en av de tre klassiske bygningene på Universitetsplassen i Oslo sentrum. Adressen er Karl Johans gate 47. Deler av bygget disponeres av Universitetsbiblioteket.
Offentlig rett er dels den delen av jussen som dels omhandler det rettslige forholdet mellom individet og staten, og dels det rettslige forholdet mellom de ulike statsmaktene parlamentet, regjeringen og domstolene (henholdsvis den lovgivende, den utøvende og den dømmende makt). Eksempler på rettsområder innen offentlig rett er statsforfatningsrett (konstitusjonell rett), forvaltningsrett, strafferett og prosessrett.
Instituttet huser også Norges største fagmiljø innen internasjonal rett (folkerett). Dette gjenspeiles i instituttets engelskspråklige navn: Department of Public and International Law.
HTC Hero

HTC Hero er den tredje mobiltelefonen som blir lansert av HTC innen Android-plattformen.
HTC kaller Andriodmodellene sine A-serien, der HTC Magic og HTC Dream var de to første. Hero er den første modellen i A-serien med 3,5 mm kontakt for lyd og multitouch skjerm og brukergrensesnittet HTC Sense. Telefonen ble annonsert 24. juni 2009 i London, og lansert i juli 2009.
Telefonen ble etterfulgt av HTC Legend.
Niketas Khoniates

Niketas Khoniates (gresk: Νικήτας Χωνιάτης; født ca. 1155 – død 1215 eller 1216), stundom kalt for Akominatos (Ακομινάτος), var en bysantinsk-gresk historiker som hans bror Mikhael Khoniates, som han fulgte fra deres fødested Kolossai (senere Khonai eller Chonæ), en by i Frygia, og til Konstantinopel.

Liv og verker

Niketas Khoniates ble født av velstående foreldre rundt eller en gang etter 1150 i byen Khonai i den bysantinske provinsen Frygia. Niketas, biskopen av Khonai, døpte og ga barnet navn. Senere ble han kalt for «Khoniates» etter hans fødested. Da han var ni år gammel sendte hans far ham til Konstantinopel sammen med hans bror for å få en utdannelse. Niketas’ eldre bror hadde en stor innflytelse på hans første år av hans liv.
Han begynte først en karriere som politiker og hadde flere utnevnelser under keiserne fra Huset Angelos, blant hans posisjoner var som storkansler (storlogothet) og han var guvernør av Filippopolis i en kritisk tid. Etter at Konstantinopel ble erobret og plyndret under det fjerde korstoget i 1204 flyktet han til Nikea (i dag kalles den for Iznik) hvor han bodde ved hoffet til Keiserriket Nikea og keiser Theodor I Lascaris. Her henga han seg til litteraturen. Han døde en gang rundt 1215 eller 1216. Hans viktigste verk var hans Historie som besto av hele 21 bind og dekket perioden 1118 til 1207.
Til tross for dens blomstrende, overlessete og retoriske stil er den av betydelig verdi som en nedtegnelse av hendelser fra hele keiserdømmet som han enten var et øyevitne til eller hadde hørt om, men han må balanseres opp mot en annen gresk samtidshistoriker, Johannes Kinnamos. Den viktigste delen er beskrivelsen av erobringen av Konstantinopel som med fordel kan leses opp mot Geoffroi de Villehardouins og Paolo Rannusios verker om det samme emne. Den lille avhandlingen Om statuer ødelagt av latinerne (muligens endret av en senere skribent) er av særlig interesse for arkeologien. Hans dogmatiske verk Thesaurus Orthodoxae Fidei, som selv om det er fullstendig bevart i manuskriptform har bare blitt utgitt i deler. Det er en av de viktigste autoriteter om kjetteri og kjetterske forfattere på 1100-tallet.

Niketas i fiksjonen

Umberto Ecos roman Baudolino er delvis plassert i Konstantinopel under erobringen. Den fiktive helten Baudolino er en venn og fortrolig av Niketas Khoniates. I løpet av romanen, som er en historisk fiksjon, blir ikke Niketas omtalt på mest flatterende måte, men han forteller sin livshistorie til Baudolino som selv opplever en merkelig samtid med store omveltninger.
Micrargus herbigradus

Utseende

Micrargus herbigradus er en liten edderkopp, mellom 1,5 og 1,9 millimeter lang. Den har en mørkere langsgående midtflekk og er smalt mørk også helt ytterst langs sidekantene. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Den er en av dvergedderkoppene med mørk rødbrun, nesten svart bakkropp og forkropp, med lysere rødlige eller gulbrune bein. Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Kvalifisering til VM i fotball 2018 (UEFA), gruppe G

Kvalifisering til VM i fotball 2018 (UEFA), gruppe G begynte 5. september 2016 og endte 9. oktober 2017. Vinneren av gruppa, Spania, gikk direkte til sluttspillet sammen med de andre 8 gruppevinnerne. Andreplasserte Italia ble slått ut etter playoff mot Sverige.

Lagene

Albania Israel Italia Liechtenstein Makedonia Spania
Pokémon Zoroark

Pokémon Zoroark: Master of Illusions er en film som handler om Ash og vennene hans som møter en mystisk pokémon som heter Zoroark. Det er den trettende filmen i Pokémon-anime-serien og den fjerde i Diamond og Pearl-serien. Handlingen er lagt til forskjellige steder i Nederland og Belgia.
Cowboys Stadium

Super Bowl

Super Bowl XLV ble spilt på Cowboys Stadium 6. februar 2011.
Tømmervik kirke

Tidligere kirke

Den forrige kirken brant 1987. Det var en åttekantet kirke fra 1844. Arkitekt var Christian H. Grosch. Trolig ble det brukt samme tegninger som for Dverberg kirke, oppført like før. Den nye kirken står på samme tomt og kirkerommet gjenspeiler omrisset av åttekantkirken.
Anomacaulus

Utbredelse

Arten finnes bare på Fiji.
Nanoantenne

Nanoantenne (forkortes nantenne) betegner en måte å høste energi på, som beskrives som langt mer effektiv enn solceller. Man anslår at nanoantenner vil kunne høste opptil 95% av solenergien, mens kommersielt tilgjengelige solceller ligger på en effekt på 14-20%. Verdens mest effektive solceller er fremstilt i Berlin med en effekt på over 46%. Men da til en kostnad som er prohibitiv. Nanoantenner oppfanger energi i frekvensområdet 0,4-1,6 Micron. Sollys har til sammenlikning bølgelengder på 0,3-2,0 Micron. Mens konvesjonelle solceller bare kan tilpasses èn veldig smal båndbredde (og la energien på de øvrige bølgelengdene passere, som da gir en marginal innhøstingseffekt), kan nantennene oppfange det meste av strålingsenergien i det aktuelle energifeltet.
Nantenneeffekten er særlig gunstig på de energirike, infrarøde bølgelengdene. Dette betyr at ei nantenne kan høste IR-energi også etter at sola har gått ned. Men den kan også brukes til regulær avkjøling der produksjonsmåter avgir overskuddsvarme til miljøet omkring. (Enhver form for forbrenning avgir IR-stråling).
Det er også meget lovende at de ledende forskningsmiljøene på dette feltet, anslår forventet produksjonskostnad til en brøkdel av det de rimeligste solcellene koster.
Stenomela

Utseende

Middelsstore (ca. 10 millimeter), avlange og slanke, blanke, gulaktige eller brunrøde bladbiller. Oversiden er jevnt og kraftig punktert. Kroppsformen er ikke typisk for bladbiller, kan minne mer om smellere.

Levevis

Artene lever på planter i myrtefamilien.

Utbredelse

Slekten er utbredt i den Neotropiske økosonen (Peru og Chile).